
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 1005 


15 Νοεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μερική ανάκληση της 9328/19.6.1987 επικύρωσης έκ¬ 
θεσης και διαγράμματος καθορισμού ορίων αιγια- 
λού και παραλίας σε τμήμα παραλίας στην Ποσει- 

δώνια Νομού Κορινθίας. 1 

Αναγνώριση ιδιωτικής παρόδου που βρίσκεται στο 
Ο.Τ. 571, μεταξύ των οδών Όγλ, Λ. Βύρωνος, Αχιλ- 
λοπούλου και Γαμβέτα (με έξοδο στην οδό Όγλ), 
ως υφισταμένης προ του έτους 1923, στο σχέδιο 

πόλης Βόλου Ν. Μαγνησίας. 2 

Κήρυξη ως αναδασωτέου του δημοσίου δάσους εμβα- 
δού δύο χιλιάδων εννιακοσίων δεκατριών τετραγω¬ 
νικών μέτρων και είκοσι εννέα εκατοστών (2.913,29 
τ.μ.) στην θέση "Πρινέ" περιοχής του χωριού Μεγά¬ 
λα Χωράφια του Δήμου Σούδας επαρχίας Κυδω¬ 
νιάς Νομού Χανιών". 3 


ΑΠΟΦΑΣΕΙΣ 

Αριθ. 1212 (1) 

Μερική ανάκληση της 9328/19.6.1987 επικύρωσης έκθε¬ 
σης και διαγράμματος καθορισμού ορίων αιγιαλού και 
παραλίας σε τμήμα παραλίας στην Ποσειδώνια Νομού 
Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις (α) του Α.Ν. 2344/40 "περί αιγιαλού και 
παραλίας", (β) του Α.Ν. 263/68 "Περίτροποποιήσεως και 
συμπληρώσεως των διατάξεων περί δημοσίων κτημάτων" 
(γ)του Ν. 2971/2001 "περί αιγιαλού και παραλίας". 

2. Του Π.Δ. 30/1996 "περί κώδικα Νομαρχιακής Αυτοδι¬ 
οίκησης". 

3. Το από 25-1-1884 Β.Δ. (ΦΕΚ 36) "περί ρυμοτομικού 
σχεδίου Ποσειδωνίας Ν. Κορινθίας". 


4. Την από 25.8.1986 έκθεση της επιτροπής του άρθρου 
74 του Π.Δ. 636/77 (όπως η επιτροπή αναμορφώθηκε με 
την 0,208/181/24.4.1962 κοινή απόφαση των Υπουργών 
Προεδρίας Κυβερνήσεως και Οικονομικών με την οποία 
καθορίζονταιτα όρια αιγιαλού και παραλίας στην παραλία 
Ποσειδωνίας Ν. Κορινθίας. 

5. Το από 11.7.1986 τοπογραφικό και υψομετρικό διά¬ 
γραμμα που συντάχθηκε από τον Πολιτικό Μηχανικό Γε¬ 
ώργιο Παπαλέκα και έχει θεωρηθεί στις 25.8.1986 από τον 
Δ/ντή Εθνικών Υπηρεσιών Ν. Κορινθίας και συνοδεύειτην 
πιο πάνω έκθεση, πάνω στο οποίο η επιτροπή έχει χαρά¬ 
ξει την οριογραμμή του αιγιαλού και παραλίας σε τμήμα 
της παραλίας την περιοχή Ποσειδώνας Ν. Κορινθίας. 

6. Το 187.2/1979/87/1.6.1987 έγγραφο του Γ.Ε.Ν. με το 
οποίο συμφωνεί με τον καθορισμό του αιγιαλού και παρα¬ 
λίας. 

7. Την από 25.8.1986 έκθεση επιτροπής καθορισμού ο¬ 
ρίων αιγιαλού στην Ποσειδώνια Κορινθίας 

8. Την 134/1998 αμετάκλητη απόφαση του Μονομελούς 
Πρωτοδικείου Κορίνθου. 

9. Το γεγονός ότι κατά την έκδοση της 9328/1987 από¬ 
φασης Νομάρχη Κορινθίας και στην από 25.8.1986 έκθε¬ 
ση επιτροπής ορίων αιγιαλού δεν έχει ληφθεί υπόψη το ά¬ 
νω αναφερόμενο υφιστάμενο ρυμοτομικό σχέδιο (ΦΕΚ 
36), όπως αυτό ισχύει, με αποτέλεσμα ο καθορισμός της 
οριογραμμής αιγιαλού και παραλίας να έχει υπερβεί την 
εγκεκριμένη γραμμή δόμησης και να έχει τοποθετηθεί ε¬ 
σώτερον της από του έτους 1884 υφισταμένης και εγκε¬ 
κριμένης ρυμοτομικής γραμμής, αποφασίζουμε: 

Ανακαλούμε μερικώς την ανωτέρω απόφαση κατά το 
τμήμα που η οριογραμμή αιγιαλού και παραλίας υπερβαί¬ 
νει την εγκεκριμένη γραμμή δόμησης και περιλαμβάνεται 
στο ρυμοτομικό σχέδιο Ποσειδωνίας Κορινθίας (ΦΕΚ 36), 
όπως αυτό ισχύει. 

Κατά τα λοιπά εξακολουθεί να ισχύει η ανωτέρω από¬ 
φαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 4 Νοεμβρίου 2002 
Ο Νομάρχης 
ΑΓΓΕΛΟΣ ΜΑΝΩΛΑΚΗΣ 

Αριθ.7173 (2) 

Αναγνώριση ιδιωτικής παρόδου που βρίσκεται στο Ο.Τ. 
571, μεταξύ των οδών Όγλ, Λ, Βύρωνος, Αχιλλοπού- 
λου και Γαμβέτα (με έξοδο στην οδό Όγλ), ως υφιστά¬ 
μενης προ του έτους 1923, στο σχέδιο πόλης Βόλου Ν. 
Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις 

α) του Ν. 3200/55 "περίδιοικητικής αποκεντρώσεως" και 
του Ν.Δ. 3620/56 "περίτροποποιήσεως και συμπληρώσε- 
ως των διατάξεων περί διοικητικής αποκεντρώσεως" 

β) το Ν.Δ. 532/70 "περί συμπληρώσεως των διατάξεων 
περί διοικητικής αποκεντρώσεως" και το Β.Δ. 712/70 "πε¬ 
ρί καθορισμού των διατηρουμένων υπέρ του Υπουργού 
και των Περιφερειακών Αρχών διανομαρχιακού επιπέδου 
του Υπουργείου Δημοσίου Έργων αρμοδιοτήτων" όπως 
τροποποιήθηκαν μεταγενέστερα και ισχύουν σήμερα. 

2. Το από 17.7.1923 Ν.Δ. "περί σχεδίων πόλεων, κωμών 
και οικισμών του Κράτους και ανεγέρσεως αυτών". 

3. Το εγκεκριμένο μετοαπό 11.6.1956 Β.Δ. ρυμοτομικό 
σχέδιο πόλης Βόλου. 

4. Το Π.4701/2381/2.9.2002 έγγραφο του Δήμου Βόλου, 
με το οποίο ζήτησε την έκδοση απόφασης Νομάρχη για 
την πάροδο της οδού Όγλ στο Ο.Τ.571 που έχει σχηματι¬ 
στεί πριν το έτος 1923 και το οποίο βεβαιώνει ότι η πάρο¬ 
δος προϋφίσταται του έτους 1923 με το πλάτος που δια¬ 
τηρεί μέχρι και σήμερα. 

5. Τους παρακάτω τίτλους ιδιοκτησίας στους οποίους 
αναφέρεται η εν λόγω πάροδος α) 58963/18.9.1920 του 


συμβολαιογράφου Βόλου Βασ. Τσουπλακίδα β) 53219/ 
7.4.1917του συμβολαιογράφου Βόλου Κων/νου Καραμα- 
νώλη. 

6. Το από Ιούλιο 2002 τοπογραφικό διάγραμμα του το¬ 
πογράφου μηχανικού Νικολάου Κατσή. 

7. Το 5° πρακτικό της 8.10.2002, θέμα 4°, του Συμβου¬ 
λίου X.Ο.Π του Ν. Μαγνησίας, αποφασίζουμε: 

Αναγνωρίζεται ότι η πάροδος που βρίσκεται στο Ο.Τ. 
571, μεταξύ των οδών Όγλ, Λ. Βύρωνος, Αχιλλοπούλου 
και Γαμβέτα (με έξοδο στην οδό Όγλ), προϋπήρχε του 
Ν.Δ/τοςτης 17.7.1923, μετά την ισχύ του οποίου δεν έγι¬ 
νε καμία αύξηση του αρχικού κοινόχρηστου χώρου. 

Η πάροδος βρίσκεται μέσα στο εγκεκριμένο σχέδιο πό¬ 
λης Βόλου και περικλείεται από τις οδούς Όγλ, Λ. Βύρω¬ 
νος, Αχιλλοπούλου και Γ αμβέτα όπως φαίνεται χρωματι¬ 
σμένη με κόκκινη μελάνη στο από Ιούλιο 2002 τοπογρα- 
φικό διάγραμμα του τοπογράφου μηχανικού Νικολάου 
Κατσή, που θεωρήθηκε από τον προϊστάμενο του Τ.Π. και 
ΠΈ. Ν. Μαγνησίας και αποτελεί αναπόσπαστο μέρος της 
απόφασης αυτής. 

Αμέσως μετά την δημοσίευση της παρούσας στην Εφη¬ 
μερίδα της Κυβερνήσεως ακριβές αντίγραφο του πρωτο¬ 
τύπου τοπογραφικού διαγράμματος που την συνοδεύει 
θα αναρτηθεί στον πίνακα ανακοινώσεων του ΤΠ-ΠΕ Ν. 
Μαγνησίας επί Ιδήμερον για να λάβουν γνώση οι ενδια¬ 
φερόμενοι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 15 Οκτωβρίου 2002 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

Αριθ. 6339 (3) 

Κήρυξη ως αναδασωτέου του δημοσίου δάσους εμβαδού 
δύο χιλιάδων εννιακοσίων δεκατριών τετραγωνικών 
μέτρων και είκοσι εννέα εκατοστών (2.913,29 τ.μ.) 
στην θέση "Πρινέ" περιοχής του χωριού Μεγάλα Χω¬ 
ράφια του Δήμου Σούδας επαρχίας Κυδωνιάς Νομού 
Χανίων' 1 . 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του Ν. 3200/55 περί Διοικητικής Αποκέ¬ 
ντρωσης, όπως τροποποιήθηκαν και συμπληρώθηκαν με¬ 
ταγενέστερα με τις διατάξεις του Ν. 2503/1997. 

2. Τις διατάξεις του άρθρου 117 παράγρ. 3 του Συντάγ¬ 
ματος των Ελλήνων. 

3. Τις διατάξεις του Ν. 998/1979 περί προστασίας των 
δασών κ.λπ_. και ειδικότερα του άρθρου41 παρ. 1.και του 
άρθρου 38 παρ. 1. 

4. Τις διαταγές του Υπουργείου Γεωργίας: α) 
160417/1180/8.7.1980 και β) 182447/3049/24.9.1980. 

5. Την'5251/30.8.2002 πράξη χαρακτηρισμού του 
Δ/ντού Δασών Χανίων. 

6. Την 6340/26.9.2002 εισηγητική έκθεση της Δ/νσης 
Δασών Χανίων με την οποία προτείνεται να κηρυχθεί ανα¬ 
δασωτέα η έκταση δάσους πρίνου εμβαδού δύο χιλιάδων 
εννιακοσίων δεκατριών τετραγωνικών μέτρων και είκοσι 
εννέα εκατοστών (2.913,29 τ.μ.) στην θέση "Πρινέ" περιο¬ 
χής του χωριού Μεγάλα Χωράφια του Δήμου Σούδας ε¬ 


παρχίας Κυδωνιάς Νομού Χανίων η οποία παρανόμως και 
άνευ αδείας της αρμοδίας Δασικής Αρχής υλοτομήθηκε 
αποψιλωτικά από την Αναστασία Κελάίδή σύζυγο Αρτεμί¬ 
ου, αποφασίζουμε: 

Κηρύσσουμε αναδασωτέα την παρανόμως και άνευ α¬ 
δείας της αρμοδίας δασικής Αρχής δημόσια έκταση δά¬ 
σους πρίνου εμβαδού δύο χιλιάδων εννιακοσίων δεκα¬ 
τριών τετραγωνικών μέτρων και είκοσι εννέα εκατοστών 
(2.913,29 τ.μ.) στην θέση "Πρίνε" περιοχής του χωριού 
Μεγάλα Χωράφια του Δήμου Σούδας επαρχίας Κυδωνιάς 
Νομού Χανίων. 

Η αναδασωτέα έκταση απεικονίζεται κατά θέση, σχήμα 
και μέγεθος στο τοπογραφικό διαγράμματα κλίμακας 
1:500, το οποίο είναι θεωρημένο από τον Δ/ντή Δασών Χα¬ 
νίων και προσαρτημένο στην παρούσα απόφασή μας. 

Ο σκοπός για τον οποίο κηρύσσεται αναδασωτέα η έ¬ 
κταση αυτή είναι η διατήρηση του δασικού χαρακτήρα 
αυτής, η αποκατάσταση με φυσική αναγέννηση της απο- 
ψιλωθείσης αυτοφυούς σύμπυκνης δασικής βλαστήσε- 
ως από δενδρώδη άτομα πρίνου και ο αποκλεισμός της 
αυθαιρέτου και παρανόμου αλλαγής χρήσεως της εκτά- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Σεπτεμβρίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΤΖΟΣ 

ηιραΚΛουπάκη — Βάσίλεα>ς Κασιωτάκης 

Δασοπόνος Λασολόγος 







